laion/Wikipedia-Exotic huggingface dataset:
Stop for a Minute

"Stop for a Minute" (בעברית: "עֲצֹר לְדַקָּה") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הלהיטים הראשון שלה, Ten on One (The Singles) (1987). הוא יצא לאור בינואר 1988, בהוצאת חברת התקליטים וירג'ין רקורדס, כסינגל השני והאחרון מתוך האלבום. השיר הגיע למקום התשיעי במצעד הסינגלים הגרמני. השיר נכתב על ידי מיכאל קרצו וקלאוס הירשבורגר והופק על ידי קרצו. הוא פורסם בתור הסינגל השני מתוך אלבום הלהיטים הראשון של סנדרה Ten on One (The Singles) בתחילת 1988, ודורג בעשירייה הפותחת במצעד המכירות וההשמעות בגרמניה. "Stop for a Minute" שימש בסדרת הפשע הגרמנית Tatort, בפרק "Salü Palu", שם סנדרה מבצעת אותו בסצנה שצולמה במועדון לילה. היא צולמה בזארבריקן, עיר הולדתה של סנדרה, ושודרה ב-24 בינואר 1988. הווידאו קליפ לשיר בוים על ידי דורו (רודי דולזל והנס רוסאכר) והוא כולל בעיקר צילומים מהופעתה של סנדרה בזארבריקן. הוא נכלל באלבום הווידאו של סנדרה Ten on One (The Singles) ו-18 Greatest Hits, שיצאו ב-1987 וב-1992, בהתאמה, וכן ב-The Complete History משנת 2003. הרצועה הוקלטה מחדש כבלדה לאלבומה של סנדרה משנת 2006, Reflections. תקליט 7 אינץ' A. "Stop for a Minute" –‏ 4:05 B. "Two Lovers Tonight" –‏ 3:45 תקליט 12 אינץ' A. "Stop for a Minute" (גרסת מורחבת) – 6:19 B1. "Two Lovers Tonight" –‏ 3:45 B2. "Stop for a Minute" (גרסת הסינגל) – 4:05 מידע על היצירה "Stop for a Minute" באתר מיוזיק בריינז סרטון השיר "Stop for a Minute" באתר יוטיוב Release group “Ten on One (The Singles)” by Sandra - MusicBrainz, musicbrainz.org Offizielle Deutsche Charts - Offizielle Deutsche Charts, www.offiziellecharts.de Sandra – Stop For A Minute, נבדק ב-2024-03-30 Tatort, 1997-10-04, נבדק ב-2024-03-30 Autor/in: Lars-Christian Daniels, Salü Palu (בגרמנית) Stop For A Minute, נבדק ב-2024-03-30 "Stop For A Minute" "Ten on One (The Video)" "18 Greatest Hits (The Video)" "Sandra - The Complete History (DVD, DVD-Video, PAL, Compilation, Stereo)" Release group “Reflections” by Sandra - MusicBrainz, musicbrainz.org Sandra – Stop For A Minute
EUVE

EUVE (ראשי תיבות באנגלית של Extreme Ultraviolet Explorer ידוע גם כ-Explorer 67) הוא לוויין ששוגר על ידי נאס"א בשנת 1992 ובו הותקן טלסקופ חלל בתחום אולטרה סגול. לוויין EUVE היה חלק של תוכנית אקספלורר. המטרה הייתה לבצע סקר שמיים ותצפיות עומק על מטרות ספציפיות. ההצעה הוגשה על ידי קבוצת מדענים מאוניברסיטת קליפורניה בברקלי. על הלוויין הותקנו מספר טלסקופים ומכשירים מדעיים נוספים שפעלו בתחומים שונים. התחום הכולל של התצפיות היה kEv ‏ 0.163 - ‏ kEv ‏ 0.016. ברגישות של כ-3 שניות זוויתיות. פאנל סולארי של החללית סיפק 1,100 ו"ט למערכות בקרה ותקשורת. סקר כולל של השמיים הושלם באוגוסט 1993 וכלל 801 מקורות קרינה. לאחר השלמת התוכנית המקורית, המשימה הוארכה פעמיים. בסופו של דבר בינואר 2001 הוחלט לסיים את משימה. ספקטרומטר נבנה במעבדה של לוקהיד מרטין וטלסקופ נבנה על ידי מצפה כוכבים של סמית'סוניאן. הצילומים היו משוגרים כל שנייה עם רגישות של 0.05 מעלות. על בסיס מידע שהתקבלו נכתבו מאמרים רבים. מדיה וקבצים בנושא EUVE בוויקישיתוף אתר האינטרנט הרשמי של EUVE (באנגלית) מידע באתק נאס"א דף משימה באתר אוניברסיטת ברקלי תיאור פעילות
Heaven Can Wait

"Heaven Can Wait" (בעברית: "גַּן הָעֵדֶן יָכוֹל לְחַכּוֹת") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השלישי שלה, Into a Secret Land (1988). הוא יצא לאור במאי 1988, בהוצאת חברת התקליטים וירג'ין רקורדס, כסינגל המוביל מתוך האלבום. הוא זכה להצלחה רבה במדינות אירופה. השיר הגיע למקום השני במצעד הסינגלים היווני. באוסטריה, זכה להצלחה גדולה ודורג בחמישייה הפותחת. השיר נכתב על ידי מיכאל קרצו, הוברט קמלר (המכונה הוברט קאה), מרקוס לור וקלאוס הירשבורגר. עיבדו והפיקו אותו קרצו ולור. "Heaven Can Wait" פורסם כסינגל המוביל מתוך אלבום האולפן השלישי של סנדרה Into a Secret Land באמצע 1988. הוא דורג בעשירייה הפותחת באוסטריה ובצרפת, בעשרים העליונים בגרמניה ובשווייץ והיה אחד הסינגלים הבודדים של סנדרה שדורגו במצעד הסינגלים הבריטי. הוא היה הסינגל הרביעי והאחרון של סנדרה שקיבל את תואר הכסף בצרפת. מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות. את הווידאו קליפ הרשמי של "Heaven Can Wait" ביים דורו (רודי דולזל והנס רוסאכר) והוא צולם באיביזה. הוא נכלל באלבום הווידאו של סנדרה 18 Greatest Hits משנת 1992, וכן ב-The Complete History משנת 2003. בשנת 1999, יצא רמיקס לשיר כחלק מ-My Favourites. רמיקס נוסף משנת 2006 נכלל ב-Reflections. נכון לאפריל 2024, מונה הצפיות של הקליפ עומד על למעלה מ-2.1 מיליון צפיות. תקליט 7 אינץ' A. "Heaven Can Wait" –‏ 4:05 B. "Heaven's Theme" (קטע כלי) – 4:05 תקליט 12 אינץ' A. "Heaven Can Wait" (גרסה מורחבת) – 7:38 B1. "Heaven Can Wait" (דאב מיקס) – 4:01 B2. "Heaven Can Wait" (גרסת הסינגל) – 4:05 מידע על הסינגל "Heaven Can Wait" באתר מיוזיק בריינז מידע על היצירה "Heaven Can Wait" באתר Discogs מיכאל קרצו, הוברט קמלר, מרקוס לור, קלאוס הירשבורגר Release group “Into a Secret Land” by Sandra - MusicBrainz, musicbrainz.org Sandra – Heaven Can Wait "Top 3 in Europe" (PDF). "Sandra – Heaven Can Wait" (in German). Ö3 Austria Top 40. Sandra – Heaven Can Wait, נבדק ב-2024-03-30 HEAVEN CAN WAIT, Official Charts, ‏1989-03-25 (באנגלית) InfoDisc : Les Certifications Officielles des 45 T. / Singles / Titres (Depuis 1073), infodisc.fr Heaven Can Wait, 1988-01-01, נבדק ב-2024-03-30 Sandra: Heaven Can Wait, נבדק ב-2024-03-30 "18 Greatest Hits (The Video)" "Sandra - The Complete History (DVD, DVD-Video, PAL, Compilation, Stereo)" Release group “My Favourites” by Sandra - MusicBrainz, musicbrainz.org Release group “Reflections” by Sandra - MusicBrainz, musicbrainz.org Sandra - Heaven Can Wait, נבדק ב-2024-03-30 "French single certifications – Sandra – Heaven Can Wait"
שדרות קרל מרקס

שדרות קרל מרקס (בגרמנית: Karl Marx Allee) היא שדרה מונומנטלית, שנבנתה בסגנון קלסיציזם סטליניסטי בברלין המזרחית בירת גרמניה המזרחית, בין השנים 1952 ל-1960. בין ה-21 בדצמבר 1949 ל-13 בנובמבר 1961 נקראה השדרה שדרות סטלין (Stalinallee), לכבוד יום הולדתו ה-70 של סטלין, אך שמה שונה לשדרות קרל מרקס כחלק מפעולות הדה-סטליניזציה של ניקיטה חרושצ'וב מנהיג ברית המועצות. פרויקט שדרות קרל מרקס היה פרויקט הדגל של תוכנית השיקום של גרמניה המזרחית לאחר מלחמת העולם השנייה. אדריכלה הראשי של השדרה היה הרמן הנסלמן. ב-3 בפברואר 1952 הונחה אבן הפינה לשדרות סטלין. ב-1960 סיימו לבנות את רוב השדרה. אורכה של השדרה קרוב לשני ק"מ ורוחבה 89 מטר. השדרה שוכנת מעט מזרחית לאלכסנדרפלאץ (רובע המיהטה) ומסתיימת בשער פרנקפורטר (רובע פרידריכסהיין). בקומות הקרקע ישנן חנויות ובקומות שמעליהן מצויים בתי הדירות. רוב המבנים של השדרה מכוסים בקרמיקה מעוצבת בתבליטים ופסלונים. בתקופה של גרמניה המזרחית נערכו בשדרה מצעדי אחד במאי. השדרה מהווה דוגמה לתכנון ערים במדינות קומוניסטיות. ערך מורחב – המרד המזרח גרמני ב-17 ביוני 1953 היוותה שדרות קרל מרקס מוקד להפגנות שבוצעו על ידי פועלי הבנייה שבנו אותה. הם צעדו לאורך השדרה לעבר משרדי הממשלה ומחו על כך שגם לאחר מות סטלין, כאשר ציפו להורדת נטל מהפועלים, העלתה ממשלת גרמניה המזרחית את המכסות ב-10% בלא תוספת תשלום. ההתקוממות הסתיימה עם הרוגים ופצועים רבים, ורבים נוספים שנשלחו לכלא. מדיה וקבצים בנושא שדרות קרל מרקס בוויקישיתוף
גלן הרדין

גלן פוסטר "סלטס" הרדין (באנגלית: Glenn Foster "Slats" Hardin; ‏ 1 ביולי 1910 – 6 במרץ 1975) היה אתלט אמריקני. אלוף אולימפי (ברלין 1936), סגן אלוף אולימפי (לוס אנג'לס 1932) ושיאן עולם (1932–1953) בריצת 400 מטר משוכות. הרדין למד והתאמן באוניברסיטת המדינה של לואיזיאנה. באולימפיאדת לוס אנג'לס זכה במדליית כסף בריצת 400 מטר משוכות בשיא עולם חדש של 51.85 שניות, אחרי בוב טיסדול מאירלנד בתוצאה של 51.67 שניות ולפני בן ארצו מורגן טיילור (51.96 שניות). בוב טיסדול הפיל את המשוכה האחרונה ובהתאם לכללי התקופה לא הוכרה התוצאה שקבע כשיא עולם, לעומת זאת התוצאה של הרדין הוכרה כהשוואת שיא העולם של מורגן טיילור (52.0 שניות). בשלב חצי הגמר הוא קבע שיא אולימפי חדש של 52.8 שניות. בתחרות שנערכה במילווקי, ויסקונסין ב-30 ביוני 1934 הוא שיפר בריצת 400 מטר משוכות את שיאו העולמי והעמידו על 51.8 שניות. חודש לאחר מכן, בתחרות שנערכה בסטוקהולם, שוודיה ב-26 ביולי הוא שיפר שוב את שיא העולם והעמידו על 50.6 שניות. שיא זה החזיק מעמד 19 שנים ונשבר על ידי יורי ליטוייב מברית המועצות (50.4 שניות). באולימפיאדת ברלין זכה במדליית זהב בריצת 400 מטר משוכות בתוצאה של 52.4 שניות, לפני ג'ון לורינג מקנדה (52.7 שניות) ומיגל וייט מהפיליפינים (52.8 שניות). גלן הרדין, באתר הוועד האולימפי הבין-לאומי גלן הרדין, באתר olympedia.org גלן הרדין, באתר Track and Field (גברים)
פארק אקולוגי מצודת-ים אשדוד

פארק אקולוגי מצודת-ים אשדוד הוא מרחב טבע עירוני ברצועת החוף של העיר אשדוד, המשתרע ממצודת אשדוד ים לחוף באר שבע ברובע ט"ו. הפארק הוקם בתמיכת רשות מקרקעי ישראל, החברה לתיירות של אשדוד ועיריית אשדוד, בתכנון אדריכל הנוף ליאב שלם. הוא נפתח בקיץ 2020, ומתוחזק על ידי רשות הטבע והגנים. הפארק, המשתרע על שטח של כ-300 דונם, מחולק ל-3 שבילי הליכה: שביל הצבאים שביל החוף שביל הבוסתן תוואי השבילים הוא מעגלי, ואינו כבוש. הם מסומנים על ידי עמודי עץ ושלטי ניווט לאורכם. מצודת אשדוד ים – נקודת ההתחלה הרשמית של הפארק מצפון. מבצר נמל ערבי באשדוד ים (אשדוד העתיקה) שהוקם תחת שלטון בית אומיה בתקופה המוסלמית המוקדמת בארץ ישראל (במאה ה-7). היא שימשה כחלק ממערכת איתות לצד מצדית אשדוד ים (ברובע ט"ו) לבירה רמלה מפלישת אוניות ביזנטיות. אחוזות הקבר – שתי אחוזות קבר מהתקופה הרומית והתקופה הביזנטית בארץ. הקברים השתייכו לבית הקברות של אשדוד ים. מצפה יוחאי – מצפה שהוקם ב-2022 ליד מצודת אשדוד ים להנצחת יוחאי אלקיים, תושב העיר שהציל אישה מטביעה בחוף ב-2018. המצפה ממוקם מעל נקז חוף המצודה. אתרים בפארק תצפית מהפארק לכיוון חולות ניצנים ואשקלון שביל בפארק נקודת תצפית בפארק מצפה יוחאי מבט על דרום העיר אשדוד שוקת בפארק פארק לכיש – פארק גדול באשדוד הכולל פינת חי, המשתרע לאורך הגדה הדרומית של נחל לכיש. שמורת מבוא אשדוד מדיה וקבצים בנושא פארק אקולוגי מצודת-ים אשדוד בוויקישיתוף פארק אקולוגי מצודת-ים אשדוד, באתר למטייל רותם בר כהן, אשדוד מתחדשת: נחל, מצודה ופארק אקולוגי, באתר מסע אחר, ‏18 באוגוסט 2020 דור גפני, "עמק הצבאים" באשדוד: פארק אקולוגי בשטח של 300 דונם יוקם מדרום למצודה, באתר כאן דרום אשדוד, ‏14 במאי 2019 הפארק האקולוגי של חופי אשדוד, באתר אשדוד10, ‏20 בינואר 2020 פארק אקולוגי מצודת-ים אשדוד, באתר למטייל רותם בר כהן, אשדוד מתחדשת: נחל, מצודה ופארק אקולוגי, באתר מסע אחר, ‏18 באוגוסט 2020 נחנך המצפה על שמו של יוחאי אלקיים ז"ל: "גיבור, מטובי בניה של אשדוד", באתר אשדוד10, ‏26 ביולי 2022 דוד לוי, מנציחים את יוחאי אלקיים ז"ל: המצפה החדש באשדוד ייקרא "מצפה יוחאי", באתר כאן דרום אשדוד, ‏11 בנובמבר 2021 ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
ליגת העל של איי פארו

הפרמייר ליג של איי פארו היא ליגת הכדורגל הבכירה של איי פארו. הליגה הוקמה בשנת 1942, אז היו בליגה רק ארבע קבוצות, אך המספר גדל עם השנים לכדי 10 קבוצות, כנהוג כיום. אלופת הליגה הוכרזה בכל שנה החל בעונת 1942 אך רק משנת 1993 ואילך החלו לשחק מועדונים מאיי פארו במפעלי הכדורגל של אירופה, שכן רק בשנת 1990 הפכה איי פארו לחברה רשמית באופ"א. הליגה נחשבת לאחת הליגות החלשות באירופה ונמצאת בין הליגות הנמוכות ביותר בדירוג הליגות של אופ"א, במקום ה־44 מתוך 55 ליגות נכון למאי 2022). הליגה הוקמה בשנת 1942. האלופה הראשונה בהיסטוריה הייתה KI קלאקסוויק, ועונה לאחר מכן זכתה TB טבורוירי. ב-1944 לא נערכה אליפות כדורגל באי כיוון שנכבש על ידי הבריטים וחוסר בכדורגלנים באי לא איפשר קיום ליגה, אך מיד ב-1945 חזרה הליגה להתקיים ומאז נערכת ברציפות מידי עונה, כאשר עד 1946 האליפות נערכת בפורמט של נוקאאוט, ומ-1947 והלאה האליפות נערכת במתכונת של ליגה. ומאז גם הוקמה מערכת הליגות של הכדורגל באיי פארו. עד 1979 המשחקים נערכו בארגונו של איגוד הספורט של איי פארו, ומאז מי שאחראית ומארגנת את התחרות היא התאחדות הכדורגל של איי פארו. ההתאחדות הצטרפה לאופ"א רק בשנת 1990, והקבוצות של המדינה הקטנה השתתפו במפעלים האירופיים רק החל מ-1992. מ-1942 ועד 1975 נקראה הליגה "מייסטרהדיילדין" (Meistaradeildin). לאחר מכן מתכונת הליגה שונתה והוקמה מערכת ליגות שלמה במדינה והליגה כונתה "deild‏.1". ב-2005 בוצעה רפורמה נוספת והוקמה "ליגת העל של איי פארו" וה"deild‏.1" הפכה לליגה השנייה. ליגת העל נקראה החל מ-2012 ועד 2017 בשם המסחרי ה"אפו דיילדין" (Effodeildin), וכיום היא נקראת "בטרי דיילדין" (Betri deildin). בליגה מתמודדות כיום 10 קבוצות שמשחקות אחת נגד השנייה שלוש פעמים. נערכת הגרלה לפני פירוט משחקי העונה כדי להחליט לאילו קבוצות יהיה משחק בית נוסף. בעבר זה הוחלט על סמך תוצאות המועדונים בעונה הקודמת. בסיום העונה שתי קבוצות יורדות ליגה ושתיים עולות לליגה הבכירה וממנה. בדומה לספרד, הקבוצות רשאיות להכניס את קבוצות ב' וג' (קבוצות מילואים) שלהן לליגות הנמוכות, ותהיה ירידה רק אם לפחות קבוצה אחת שאינה מילואים תסיים בשלושת הראשונים של הליגה הראשונה. בעבר, הליגה השתמשה בפלייאוף עלייה-ירידה בין הקבוצה במקום התשיעי בליגה הראשונה לקבוצה שסיימה במקום השני בליגה השנייה, בה השתמשו מ-1995 עד 2005. נכון לעונת 2024/2025 אלופת איי פארו מעפילה לשלב המוקדמות הראשון בליגת האלופות, בעוד שהקבוצות שמסיימות במקום השני והשלישי נכנסות למוקדמות הקונפרנס ליג בשלב המוקדמות הראשון. מחזיקת הגביע של איי פארו מתחילה את דרכה בשלב במוקדמות השני בקונפרנס ליג במקרה שמחזיקת הגביע סיימה באחד משלושת המקומות הראשונים, גם הקבוצה שסיימה במקום הרביעי בליגה מעפילה לקונפרנס ליג. להלן 10 הקבוצות המשחקות בליגה בעונת 2024: קבוצה המסומנת בכתב מודגש זכתה בגביע איי פארו באותה העונה והשלימה דאבל מקומי אתר האינטרנט הרשמי של ליגת העל של איי פארו עקב הכיבוש הבריטי באיי פארו עד 1945
שירמל

שירמל או שירמאל (בפרסית/באורדו: شیرمال; בהינדי: शीरमल; בבנגלית: শিরমাল/শীরমাল), הוא לחם שטוח מסורתי בטעם זעפרן הנאכל באיראן ובתת-היבשת ההודית. המילה שירמל מגיעה מהמילה הפרסית شیر (תעתיק: שיר) שפירושה חלב, ומהמילה مالیدن (תעתיק: מאלידן) שפירושה לשפשף/להתחכך. בתרגום מילולי אם כן שירמל פירושו "משופשף בחלב". הפרסים הכירו אותו ב"דאקה העתיקה" (אנ'), הוא הובא לצפון הודו על ידי הקיסרים של האימפריה המוגולית בתקופת ימי הביניים. הלחם הפך למעדן במטבחים אחדים. הוא חלק גם מהמטבח האוואדי ובפקיסטן. שירמל הוא נאן מתוק עדין העשוי ממאידה, (אנ') סוג של קמח חיטה שמקורו בתת-היבשת ההודית, מחמצת עם שמרים ואפוי בטנדור או בתנור. שירמל נעשה באופן מסורתי כמו רוטי. היום מכינים שירמל כמו נאן. המים החמים במתכון של נאן רוטי הוחלפו בחלב חם ממותק בסוכר ובתיבול זעפרן והל. המוצר הסופי דומה לדניש. באיראן, ישנם שינויים אזוריים קלים בהכנת השירמל. ככזה, הוא נמכר לפעמים כמזכרת בנסיעה בין האזורים. בהודו, במיוחד בעיר לאקנאו, מגישים לפעמים שירמל עם קבבים, אלו טיקי או לצד ניהארי. רשימת לחמים הודיים מדיה וקבצים בנושא שירמל בוויקישיתוף "A nawabi affair". The Hindu. אורכב מ-המקור ב-23 באוקטובר 2010. נבדק ב-5 באוקטובר 2014. {{cite web}}: (עזרה) "A slice of the Awadh exotica". The Hindu. אורכב מ-המקור ב-5 בנובמבר 2011. נבדק ב-5 באוקטובר 2014. {{cite web}}: (עזרה)
משחק שולחן ממוחשב

משחק שולחן ממוחשב (באנגלית: Digital tabletop game) היא סוגת משחקי וידאו הכוללת את כל משחקי הווידאו אשר מבוססים או דומים למשחקי משחקי שולחן פיזיים כמו משחקי לוח, משחקי קלפים ומשחקי תפקידים באמצעות פלטפורמות דיגיטליות. משחקים מהסוג הזה שואפים בדרך כלל לספק לשחקנים את החוויה של משחקי השולחן המסורתיים תוך כדי שילוב של אלמנטים מעולם משחקי הווידאו כמו משחק מרובה משתתפים ברשת, גרפיקה ממוחשבת, ומערכת שמוודאת שכללי המשחק תמיד נלקחים בחשבון. לאורך השנים משחקי השולחן הממוחשבים סייעו גם רבות בהצגת משחקי השולחן המסורתיים לקהלים חדשים, כולל לשחקנים צעירים שעדיין לא נחשפו למשחקי הלוח או משחקי הקלפים הפיזיים. משחקי וידאו המדמים משחקי שולחן מסורתיים קיימים עוד מתחילת תעשיית משחקי הווידאו, כאשר חלק ממשחקי הווידאו הראשונים מהסוג הזה שפותחו היו גרסאות ממוחשבות של משחקי לוח קלאסיים כמו שחמט ושש בש. עם זאת, רק לאחר שהמחשבים האישיים והאינטרנט החלו לצבור פופולריות עצומה במהלך שנות ה-90 החלו משחקי הקופסה הממוחשבים לצבור פופולריות והכרה נרחבת ברחבי העולם. העלייה בפופולריות של פלטפורמות הפצה דיגיטליות כמו Steam, iOS App Store ו-Google Play Store תרמה רבות לעלייה בפופולריות של משחקי השולחן הממוחשבים והפכה אותם לנגישים באופן ניכר בהרבה לקהל רחב עצום בכל רחבי העולם. משחקי השולחן הממוחשבים כוללים מגוון רחב של תתי סוגות כולל: משחקי לוח ממוחשבים - אלו הם גרסאות ממוחשבות של משחקי לוח מסורתיים כמו שחמט, דמקה, שבץ-נא ומונופול. במשחקים הללו ישנה הקפדה על הכללים והמשחקיות של משחקי הלוח הפיזיים ולעיתים רבות הם מספקים גם פיצ'רים מתקדמים כמו משחק מרובה משתתפים ברשת, האפשרות לשחק נגד המחשב או נגד בינה מלאכותית, והאפשרות לבצע התאמה אישית להגדרות של המשחק. משחקי קלפים ממוחשבים - אלו הם גרסאות ממוחשבות של משחקי קלפים פופולריים כמו פוקר, בלאק ג'ק, סוליטר ומשחקי קלפים פופולריים כמו "Magic: The Gathering" ו-"Hearthstone". במשחקים הללו השחקנים יכולים לעיתים רבות להתחרות מול שחקנים אחרים או מול בינה מלאכותית. משחקי תפקידים ממוחשבים - גרסאות ממוחשבות של משחקי תפקידים מסורתיים כמו "מבוכים ודרקונים", "Pathfinder" ו-"Warhammer". במשחקים הללו השחקנים בדרך כלל מסוגלים לבצע התאמה אישית של דמויות המשחק וכמו גם לקחת חלק במשחק מרובה משתתפים ברשת. משחקי וידאו המדמים משחקי לוח - משחקי אלו הם משחקי וידאו שאינם מבוססים על שום משחק לוח פיזי, אך שואלים רבים מהמאפיינים של משחקי הלוח המסורתיים כחלק ממכניקת המשחק. אחד המשחקים הבולטים מהסוג הזה הוא סדרת המשחקים של Mario Party בה השחקנים מסתובבים על לוח משחק והמשתמש חייב לזרוק קוביות על מנת להתקדם למשבצת הבאה במשחק. ערכים על משחקי שולחן ממוחשבים משחק לוח משחק קלפים משחק תפקידים David-Marshall, B.; Dreunen, J.v.; Wang, M. (2010). Trading Card Game Industry - From the T to the C to the G (Report). SuperData Research.
ג'קסון שולץ

ג'קסון וולוני שולץ (באנגלית: Jackson Volney Scholz; ‏ 15 במרץ 1897 – 26 באוקטובר 1986) היה אתלט אמריקני. אלוף אולימפי (פריז 1924) ואלוף ארצות הברית (1925) בריצת 200 מטר וסגן אלוף אולימפי (פריז 1924) ושיאן עולם (1920–1921) בריצת 100 מטר. שולץ נולד וגדל בביוקנן, מישיגן, בנם של סוזן וזאכרי שולץ. הוא למד והתאמן באוניברסיטת מיזורי. באולימפיאדת אנטוורפן זכה במדליית זהב בריצת שליחים 4x100 מטר ביחד עם צ'רלי פדוק, לורן מורצ'יסון ומוריס קירקס בשיא עולם חדש של 42.2 שניות, לפני צרפת (42.5 שניות) ושוודיה (42.8 שניות). נוסף לכך, הוא סיים במקום רביעי בריצת 100 מטר בתוצאה של 10.9 שניות, זהה לזוכים במדליות כסף וארד. בשלב המוקדמות ובשלב רבע הגמר הוא קבע תוצאה של 10.8 שניות. בתחרות שנערכה בסטוקהולם, שוודיה ב-16 בספטמבר אותה שנה הוא השווה בריצת 100 מטר את שיא העולם בתוצאה שלך 10.6 שניות. באולימפיאדת פריז זכה בשתי מדליות, זהב וכסף. מדליית זהב בריצת 200 מטר בשיא אולימפי חדש של 21.6 שניות, לפני בן ארצו צ'רלי פדוק (21.7 שניות) ואריק לידל מבריטניה (21.9 שניות) ומדליית כסף בריצת 100 מטר בתוצאה של 10.7 שניות, אחרי הרולד אברהמס מבריטניה שקבע שיא אולימפי חדש של 10.6 שניות ולפני ארתור פוריט מניו זילנד (10.8 שניות). באליפות ארצות הברית שנערכה בשנת 1925 הוא זכה במדליית זהב בריצת 200 מטר, התואר הלאומי היחיד שלו. באולימפיאדת אמסטרדם הוא סיים במקום רביעי בריצת 200 מטר בתוצאה של 21.9 שניות, זהה לזוכים במדליות כסף וארד ולא הצליח להגן על תוארו. בשלב רבע הגמר הוא קבע תוצאה של 21.8 שניות. מדיה וקבצים בנושא ג'קסון שולץ בוויקישיתוף ג'קסון שולץ, באתר olympedia.org ג'קסון שולץ, באתר Track and Field (גברים) ג'קסון שולץ, באתר "Find a Grave" (באנגלית)
ארביום פוספיד

ארביום פוספיד היא תרכובת אי-אורגנית בינארית המורכבת מארביום וזרחן, שהנוסחה הכימית שלה היא ErP {\displaystyle {\ce {ErP}}} . ניתן להכין ארביום פוספיד על ידי תגובה של ארביום וזרחן: 4 Er + P 4 ⟶ 4 ErP {\displaystyle {\ce {4Er + P4->4ErP}}} ארביום פוספיד יוצר גבישים קובייתיים, בעלי חבורת סימטריות מרחבית Fm3m. Substance Registry Services | US EPA, cdxapps.epa.gov "Erbium Phosphide" (באנגלית). American Elements. נבדק ב-24 בדצמבר 2021. {{cite web}}: (עזרה) Toxic Substances Control Act (TSCA) Chemical Substance Inventory. Cumulative Supplement to the Initial Inventory: User Guide and Indices (באנגלית). United States Environmental Protection Agency. 1980. p. 129. נבדק ב-24 בדצמבר 2021. {{cite book}}: (עזרה) "Erbium Phosphide ErP". materialsproject.org. נבדק ב-24 בדצמבר 2021. {{cite web}}: (עזרה) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארביום פוספיד".
ואנוצ'קה

ואנוצ'קה (בצ'כית: Vánočka) הוא לחם קלוע, שנאפה בצ'כיה ובסלובקיה (בסלובקית נקראת וִיאנוצ'קה -Vianočka) באופן מסורתי בזמן חג המולד. לחם חג מולד חגיגי מיוחד כזה העשוי מקמח לבן, בצורת טריז או בצורה קלועה, הוזכר לראשונה בסביבות שנת 1400 על ידי הנזיר הבנדיקטיני יאן מִהולשוב (אנ') ביצירתו "מסכת בערב חג המולד". לפי פרשנותו, מאפה זה סימל את ישו הילד עטוף בבד. הלחם עשיר בביצים ובחמאה, מה שהופך אותו דומה לבריוש. קליפת לימון ורום מוסיפים צבע וטעם. הבצק יכול להכיל גם צימוקים ושקדים והוא קלוע כמו חלה. עוד התייחסו לוואנוצ'קה במהלך המאה ה-16, אז הלחם הזה היה מותר להכנה ולאפייה רק על ידי אופה שהיה אומן חבר גילדה. במהלך המאה ה-18 אנשים הביאו את המתכון לבתיהם והחלו לאפות אותו בעצמם. ניתן ליצור ואנוצ'קה משלוש צמות קטנות יותר נוספות הנערמת על גבי שלוש צמות גדולות יותר שמהוות את בסיס הלחם. לפעמים צורה זו מתפרשת כפסל גס של ישו התינוק עטוף בבד ומונח באבוס. יש ללחם מוניטין של "קשה להכנה" ולכן בהרבה משקי בית מוצמדות לתהליך האפייה אמונות טפלות ומנהגים מיוחדים. כשמכינים ואנוצ'קה, מאמינים שחייבים לחשוב על כל מי שיקר למכין והאופה אותו. מנהג נוסף הוא להימנע מלגעת בוואנוצ'קה במתכת. לבסוף, מי שמכין את הוואנוצ'קה צריך לקפוץ למעלה ולמטה בזמן שהבצק תופח. הלחם נקרא על שם Vánoce שפירושו חג המולד בצ'כית (Vianoce בסלובקית). מבצק זהה מכינים בחג הפסחא כיכר בשם mazanec. צופף (מאכל) הוסקה (אנ') הפקרנץ רשימת לחמים מתוקים מדיה וקבצים בנושא ואנוצ'קה בוויקישיתוף "Czech Christmas". archiv.radio.cz. נבדק ב-2021-11-26. Výbor z české literatury od počátků po dobu Husovu (PDF) (בצ׳כית). נבדק ב-2018-02-09. "Vanocka: Czech Christmas bread done right | Radio Prague International". radio.cz. 25 בדצמבר 2004. נבדק ב-2021-11-26. {{cite web}}: (עזרה) "Radio Prague - the international service of Czech Radio". old.radio.cz. נבדק ב-2017-02-20. "Vanocka - Vánoèka - Czech Christmas Bread Recipe". Food.com. נבדק ב-2021-11-26.
להרים

להרים הוא אלבום האולפן השני של המוזיקאי הישראלי סטטיק, אשר יצא לאור ב-9 באפריל 2024. זהו האלבום העוקב לאלבום הבכורה שלו, לירז (2023), שיצא לאחר פירוק הצמד סטטיק ובן-אל תבורי ב-2022. האלבום כולל הופעות אורח של עדן חסון, סטפן לגר, נס וסטילה, עדי ביטי ואודיה. בסמוך לצאת האלבום, יצא הסינגל המוביל מתוכו, "אמא". במאי 2024 יצא השיר "מכשפה" יחד עם עדי ביטי כסינגל השני מתוך האלבום לתחנות הרדיו. בפברואר 2023 הוציא סטטיק את אלבום הבכורה שלו, לירז, לאחר פירוק הצמד סטטיק ובן אל תבורי בשנת 2022, לאחר כשבע שנים של פעילות. את האלבום הקליט סטטיק בווילה בקיסריה לצד יוצרים ומפיקים שונים: מפיק הצמד סטטיק ובן-אל הקבוע ג'ורדי ותקליטנם דור גל, הפזמונאים רון ביטון ואיתי שמעוני, וצמד המפיקים Triangle. באפריל, כחודשיים לאחר צאתו של אלבום זה, נודע כי סטטיק החל לעבוד על אלבום שני יחד עם אותם יוצרים. לדברי סטטיק, תכנן להוציא את האלבום כבר בשנת 2023. עם זאת, צאתו נדחתה בעקבות מתקפת הפתע על ישראל ב-7 באוקטובר ומלחמת חרבות ברזל, והצהיר: "האלבום הזה לא מייצג את התקופה וגם לא את הרגשות שלי בתקופה הזו". הוא הוסיף: "רוב האלבום הזה הוא די קצבי ושמח. אני מרגיש שב'לירז' עוד הייתי קצת עצור וסגור מכל מה שעבר עלי. הגיע הזמן להשתחרר באלבום הזה". ב-28 במרץ 2024, לקראת הכרזה רשמית על צאתו של האלבום, הכריז סטטיק באינסטגרם כי החל לעבוד גם על אלבומו השלישי, וטען: "לפני 10 שנים הבאנו לכאן את הדבר הזה שנקרא פופ ישראלי. אני מרגיש שבתור מי שהביא את זה אז, יש לי את הזכות לשפוט את זה גם היום. אני מקווה שהקולגות שלי רואים את זה ככה גם, אבל הדבר הזה, הפופ הישראלי, דועך ומשתנה והגיע הזמן שנמציא אותו מחדש", וחתם כי "יכול להיות שהאלבום השני שלי יהיה מסיבת הפרידה". באותו היום, חשף את שמו של האלבום, עטיפתו ותאריך צאתו בעמוד האינסטגרם שלו. ב-29 במרץ, החל סטטיק לפרסם טיזרים לשירים מתוך האלבום בעמוד הטיקטוק שלו כאשר חשף כל יום שיר נוסף מהאלבום, וב-1 באפריל, הכריז על פתיחת חשבון OnlyFans, בו יחשוף קטעים משירים מתוך האלבום. עינב שיף מ-ynet העניק לאלבום ביקורת שלילית, תוך שהגדיר אותו כ"מפגש ממוחזר עם אלבום הבכורה שלו" וטען: "בכלל, לא ברור למה דווקא סטטיק, אמן מוכשר שעיקר הקסם שלו הוא בקלאס עם אפס מאמץ, זקוק למסגורים מאולצים במקום להגיד 'היוש, יש לי 12 שירים חדשים באורך פחות מחצי שעה, הם ממש אחלה אחרי חצי שנה של דיכאון, תיהנו'". כל השירים נכתבו והולחנו על ידי לירז רוסו, ירדן פלג, עמית מרדכי, עידו נצר, רון ביטון, דור גל ואיתי שמעוני (למעט היכן שמצוין אחרת).  גיל משעלי, ‏פרטים חדשים: סטטיק כבר עובד על הפרויקט הגדול הבא שלו, באתר ‏מאקו‏, 19 באפריל 2023 רוני שיינר, סטטיק על האלבום החדש: "לא מייצג את הרגשות שלי", באתר אייס, 22 בפברואר 2024 נועם כהן, ‏סטטיק הכריז שמבחינתו - הפופ הישראלי הגיע לקיצו. "זו מסיבת הסיום", באתר ‏מאקו‏, 28 במרץ 2024 גיל משעלי, ‏סטטיק חושף אלבום שני בדרך ומכריז: "מסיבת פרידה מהפופ", באתר ‏מאקו‏, 28 במרץ 2024 גיל משעלי, ‏"יותר חשוף מאי פעם": סטטיק פתח אונליפאנס, באתר ‏מאקו‏, 1 באפריל 2024 עינב שיף, "פרידה מהפופ"? "להרים" של סטטיק הוא מפגש ממוחזר עם אלבום הבכורה שלו, באתר ynet, 10 באפריל 2024